‘পদ্মাবৎ’-এ আলাউদ্দিন খলজির চরিত্রে অভিনয় করে দর্শকের মন জয় করেছেন রণবীর সিংহ। হাতেও রয়েছে বেশ কয়েকটি বড় ছবির কাজ। তাই এখন বেদম দর হাঁকছেন রণবীর। 
ছবিতে অভিনয় নিজের পারিশ্রমিক তো বাড়িয়েছেনই। পাশাপাশি, যে কোনও ইভেন্টেই কয়েক মিনিটের উপস্থিতির জন্যও রণবীর যে পরিমাণ অর্থ নিচ্ছেন, তা শুনে চমকে যাওয়াই স্বাভাবিক।

এই বিষয়ে অন্যান্য খবর

ঠেক পেল না কর্নি সেনা, এমন বদলা নিলেন ভংশালী  


আগামী ৭ এপ্রিল থেকে শুরু হচ্চে আইপিএল। আইপিএল-এর উদ্বোধনের দিন ১৫ মিনিটের পারফরম্যান্সে দেখা যাবে রণবীরকে। ১৫ মিনিটের জন্য রণবীর ৫ কোটি টাকা নেবেন বলে জানা গিয়েছে এক সর্বভারতীয় সংবাদমাধ্যমের প্রতিবেদন থেকে। 
এক সূত্রের কথায়, ‘‘মাত্র ১৫ মিনিটের জন্য নাচবেন রণবীর। কিন্তু আয়োজকরা রণবীরকেই চান, এ ব্যাপারে কোনও সন্দেহ নেই। তাই তাঁরা এত বড় অঙ্ক দিতে রাজি হয়েছেন।’’ 
প্রসঙ্গত, এই মুহূর্তে রণবীর সিংহ জোয়া আখতারের ‘গল্লি বয়’ নিয়ে ব্যস্ত। এর পরে তাঁর হাতে রয়েছে ‘সিম্বা’ ও ‘৮৩’। অর্থাৎ বোঝাই যাচ্ছে, ভাগ্যদেবী এখন রণবীরের সহায়।